als_Latn dik_Latn sag_Latn
Kryeministri Rama i ka ngjitur dy herë shkallët e Gjykatës së Lartë këtë të hënë. Dy seancat gjyqësore me Arben Ristanin dhe Edi Palokën, të dy të akuzuarit nga Kryeministri për shpifje dhe fyerje, janë zhvilluar këtë të hënë me vetëm një orë kohë nga njëra – tjetër.
Për padinë penale ndaj Sekretarit të Përgjithshëm të Partisë Demokratike, Arben Ristani u zhvillua seanca e parë, ajo e pajtimit. Kryeministri Rama nuk pranoi që ta tërheqë padinë e tij.
Si dhe në seancë, ashtu edhe përpara mediave, Rama deklaroi se kërkon të vendosë një standard në politikë, për t’u dhënë fund shpifjeve dhe përbaltjes për shkak të detyrës.
Si Ristani ashtu dhe Paloka i kanë kërkuar paditësit të tyre të heqë dorë nga procedimi penal, me argumentin se deklaratat i kanë bërë në emër të Partisë Demokratike, ndonëse sqaruan se ndajnë të njëjtin qëndrim me partinë.
Ristani e Paloka thanë se si provë për të vërtetuar akuzat e tyre se Kryeministri dhe qeveria janë të lidhur me krimin, kanë deklaratat e Ambasadës Amerikane pas përjashtimit nga Partia Socialiste të Deputetit Doshi dhe marrëveshjen e firmosur nga maxhoranca me kërkesë të opozitës për dekrimalizimin e parlamentit.
Ata, në dy deklarata të veçanta, ata lajmëruan për të tjera prova konkrete që sipas tyre vërtetojnë lidhjet e Kryeministrit me Emiliano Shullazin.
Avokatja e Kryeministrit paraqiti përpara Gjykatës si dëshmi që hedh poshtë akuzat e dy përfaqësuesëve të opozitës një letër që Fatmir Xhafa i ka dërguar në Pranverën e 2011 Presidentit të atëhershëm dhe përfaqësuesëve të trupit diplomatik për lidhjet e Ministrit të asaj kohe dhe disa krerëve të policisë me Emiliano Shullazin.
Vetë Kryeministri e ka quajtur të turpshëm qëndrimin e të akuzuarve, pasi tha se nuk kanë asnjë provë për akuzat e tyre.
Kryeministri, i cili kishte deklaruar më parë që do të ishte personalisht i pranishëm në çdo seancë me të akuzuarit e tij, sot tha se do të tërhiqej nga ky premtim për të lënë juristët e tij ta përfaqësojnë.
Tv Klan
als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn